
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/760
URBROJ: 251-13-11-16-22-3
Zagreb, 13. travanj 2022.
Z A P I S N I K

sa 12. sjednice Vijeća Mjesnog odbora „Samoborček“, održane 13. travnja 2022. s početkom u 19,00 sati, u prostoru Mjesnog odbora „Samoborček“, Nova cesta 37.

Prisutni članovi Vijeća: Alma Smojver, Ana Legčević, Maja Đuroković, Noah Kraljević, Dario Karlovčan, Ivan Maksan, Nikolina Rajković

Ostali prisutni: Juraj Glasnović - stanovnik

Predsjednica Vijeća Mjesnog odbora „Samoborček“ utvrđuje da je na sjednici prisutno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 11. sjednice.
Vijeće JEDNOGLASNO prihvaća zapisnik s 11. sjednice.



Predsjednica predlaže:
	                       DNEVNI RED

       1.  Prijedlog zaključka o rješenju prometa i parkiranja u Ulici Otona Kučere na dijelu između Ulice Franje 
            Petračića i Ulice Matije Valjavca
       2.  Prijedlog zaključka o uređenju parka u Ulici Otona Kučere (na dijelu između Ulice Matije Valjavca i 
            Ulice Franje Pertačića)
       3.  Aktualna problematika
       4.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Prijedlog zaključka o rješenju prometa i parkiranja u Ulici Otona Kučere na dijelu između Ulice 
           Franje Petračića i Ulice Matije Valjavca
           
           Predsjednica otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 2. Prijedlog zaključka o uređenju parka u Ulici Otona Kučere (na dijelu između Ulice Matije 
           Valjavca i Ulice Franje Petračića

          Predsjednica otvara raspravu, u kojoj sudjeluju svi članovi vijeća, zaključuje raspravu.
          Vijeće Mjesnog odbora „Samoborček“ JEDNOGLASNO donosi 

                                                                          Z A K LJ U Č A K
(u privitku zapisnika)


Ad. 3. Aktualna problematika 

           Predsjednica obavještava o aktualnostima u Mjesnom odboru „Samoborček“ i na području Trešnjevke-
           sjever, suradnji s Vijećem Gradske četvrti i javljanjima građana na razne teme, od zahtjeva za prestankom
           sadnje breza zbog sve većih alergoloških reakcija građana, pa do problematike otpada u kvartu i izlazaka 
           na teren „Čistoće“ kako bi s predstavnicima suvlasnika iznašla načine postavljanja smetlarnika na javne 
           površine. Predsjednica izvješćuje da su započeli radovina obnovi Ulice Franje Petračića koji će prema 
           najavi trajati do početka ljeta.
           
         
Ad. 4. Pitanja, prijedlozi i obavijesti 

          Vezano uz inicijativu upućenu od građana Juraja Glasnovića, a vezano za kapacitete Osnovne škole „Kralj 
          Tomislava“ koja nominalno svojom lokacojim ne pripada Mjesnom odboru „Samoborček“, ali koju 
          pohađaju djeca iz Samoborčeka, a budući da je škola „prepunjena“ i situacija će biti u razdoblju koje 
          dolazi samo lošija, članovi vijeća predlažu prema Gradu i Vijeću Gradske četvrti da se ispita o 
          kapacitetima parcele na kojoj se nalazi HEP (Ulica Franje Petračića i Ulica Andrije Žaje), a koji je prema 
          GUP-u M1 i M2 zona, mogućnost upisa kao D1 odnosno D2 zona i tako predvidi mogućnost školske 
          građevine za budućnost, a vezano i za najave izmjene GUP-a.
          Osim toga članovi vijeća upućuju pitanje prema Vijeću Gradske četvrti odnosno Gradu što je sa zahtjevom 
          stanovnika Ulice Velimira Kljajića čija ulica još nije upisana u 2. zonu naplate parkiranja?
          Što je sa otvaranjem parkirališta za građane kod Hotela Panorama koje HUP drži bez ugovora?
          Članica vijeća Maja Đuroković napominje da u Ulici Vjekoslava Novotnija postoji veliki problem s 
          „divljim“ parkiranjem na južnom pločniku.
          Članovi vijeća traže češći izlazak komunalnih redara u ulicu, a potom i konkretnija rješenja u smjeru
          oslobađanja pločnika od automobila. 
          Član vijeća Ivan Maksan izvješćuje o izlasku na očevid smještaja smetlarnika na uglu Ulice Andrije Žaje i 
          Ulice Franje Petračića. 
          Članovi vijeća suglasni su da se na račun smještaja smetlarnika na javne površine ne bi smjelo oduzimati 
          ionako oskudna parkirališna mjesta i u tom smislu ne podupiru prijedlog „Čistoće“ ako se mogu naći  
          drugačija rješenja, a često mogu.   

          Sjednica je završila u 20.05 sati.

         ZABILJEŽIO

         Noah Kraljević                                                                                                                Predsjednica
Vijeća Mjesnog odbora
          ”Samoborček”

